Lav et referat af nedenstående tekst:

Tekst:
Mens stormen raser, står det helt stille med færgetrafikken mellem Hirtshals og Larvik og Kristianssand. Mens Color Lines ene færge er strandet i Norge, kan omkring 500 passagerer, der skulle til Norge, se frem til at blive indlogeret på hoteller og få mad betalt af Color Line indtil i morgen, hvor de regner med, at det vil være muligt at få færger til og fra Norge igen. - Det er egentlig ikke påkrævet af os, men det er en del af vores politik, siger administrerende direktør hos Color Line, Henrik Renneberg til TV2/Nord. Men hvis færgerne heller ikke sejler i morgen, så er de strandede passagerer overladt til sig selv. Det er op til kaptajnen på den enkelte færge, om de sejler eller ej. Omkring 5-6000 mennesker vil være påvirket af den forsinkede og aflyste færgetrafik. Stormen vil koste Color Line dyrt. Henrik Renneberg vurderer, at det vil koste omkring 2-500.000 kr. for rederiet. - Når det rammer i en weekend, så påvirker det mange. Og det kommer selvfølgelig til at koste.

Referat:
Stormen har sat færgetrafikken i Hirtshals i bero. Color Lines færger sejler slet ikke, og omkring 500 passagerer, som skulle til Norge, er strandet i Danmark.